### Resumé

Blågrøn strategi har til formål at sætte retning for synergier mellem klimatilpasning, natur og rekreative oplevelser ved udviklingen af Vejle Kommune mod en bæredygtig fremtid. Strategien handler om at anvende 3 dogmer om vand, natur og liv, når vi planlægger, anlægger og drifter.

Initiativet til Blågrøn strategi er sket på baggrund af et ønske fra Klima, Natur- og Miljøudvalget efter en studietur til [adresse] i 2022. Der er nedsat en politisk styregruppe bestående af 4 medlemmer fra Klima- Natur og Miljøudvalget og 3 medlemmer fra Teknisk Udvalg.

Blågrøn strategi har været i offentlig høring i otte uger og skal godkendes af Byrådet.

### Sagsfremstilling

Formålet med den blågrønne strategi er, at vi i endnu højere grad sætter fokus på, hvordan vi kan møde fremtiden velforberedt. Strategien udmønter visionen 'Vejle med vilje' ambition 2 'vi giver mere end vi tager', ved at sætte naturen først, arbejde bæredygtigt og resilient og udvikle livskvaliteten.

Vi har en opgave med at sikre natur og øge biodiversiteten og med at indarbejde klimatilpasningstiltag, når vi planlægger og anlægger. Det gør vi allerede i dag, og vi er godt på vej. Vi bør stræbe højere og samskabe de mange vigtige hensyn til en bæredygtig fremtid. Hensyn til natur og vand skal ske i synergi med tiltag til at understøtte det levende liv. Blågrøn strategi handler om at bruge vores arealer optimalt og skabe forbindelser mellem naturområder, til vandhåndtering og give mulighed for til rekreative oplevelser, gerne i samspil. Blågrøn strategi er således en koblingsstrategi til andre planer og strategier omhandlende byudvikling, landskabsplan, biodiversitet, klimatilpasning, bæredygtighed, grøn mobilitet, rekreative oplevelser og sundhed.

Med blågrøn strategi prioriterer vi en mere fremtidsskuende praksis, hvor - vand, natur og liv - indgår som grundlæggende elementer i ethvert projekt med det formål at sikre, at hensynet til fremtiden sættes først. Der er skitseret tre dogmer, et for hver af de tre elementer, Natur, Vand og Liv, som skal være rammesættende for dialoger om nye projekter. Dogmerne gælder for alle dialoger, som kommunen har med lokalforeninger, borgere, virksomheder og interesseorganisationer samt i de interne dialoger på tværs af fagområder i Vejle Kommune.

Dogmerne simplificerer strategiens hovedbudskaber om at arbejde langsigtet og helhedsorienteret og udbygges i en række principper, som er gældende alt efter det pågældende projekts beliggenhed – i byen, i landskabet eller overgangszonen imellem. Ved iagttagelse af disse principper understøttes en fremtidssikret og resilient udvikling af arealanvendelsen og vi synliggør synergi til øvrige tiltag og projekter.

Strategien ledsages af et prioriteringsværktøj i form af et idekatalog, som beskriver og visualiserer potentielle blågrønne forbindelser omkring de fire centerbyer og Vejle by. Disse blågrønne forbindelser giver en opmærksomhed på den fysiske planlægning i relation til dogmerne - natur, vand og liv. Idekataloget bygger videre på de vedtagne byvisioner for Egtved, Give, Børkop og Jelling samt på forskellige forslag til udviklingsprojekter i Vejle by. Strategien kan med fordel overføres til landsbyer i forhold til at understøtte arbejdet med at skabe blågrønne forbindelser og rekreative oplevelser i lokalområdet.

Strategien er udarbejdet via en nedsat politisk styregruppe bestående af fire medlemmer fra Klima- Natur og Miljøudvalget og tre medlemmer fra Teknisk Udvalg. Forslag til strategien har været i otte ugers offentlig høring. Der er modtaget 4 høringssvar. Der er efterfølgende lavet tilpasninger i idekataloget for Egtved, således at dette er i overensstemmelse med byvisionen for Egtved og [adresse] ønsker.

Blågrøn strategi er vedlagt dagsorden.

I bilag fremgår de fire høringssvar og de tilhørende svar.

### Klima og resiliensvurdering

Blågrøn strategi vil med sit fokus på vandhåndtering, biodiversitet og rekreative muligheder gennem de tre dogmer - vand, natur og liv - være med til at understøtte [adresse] udvikling i en bæredygtig retning. Der er med strategien fokus på, at der i planlægning, anlægsarbejdet og ved drift skabes forbindelser for naturen, vandet og livet, og sikres størst mulig synergi mellem elementerne. Mere og vådere natur øger CO2 bindingen.

### Sagens videre forløb

Sagen skal behandles i Økonomiudvalget og Byrådet.

### Historik

#### Teknik- og Miljødirektøren indstiller, den 5. februar 2024, punkt 23:

**at** udvalget anbefaler overfor byrådet, at Blågrøn strategi vedtages.

#### Beslutning fra Klima-, Natur- og Miljøudvalget, den 5. februar 2024, punkt 23:

Anbefalet.

#### Beslutning fra Økonomiudvalget, den 26. februar 2024, punkt 68:

Anbefales.

Fraværende: Jonathan Andreasen og Kenneth Christoffersen.

### Beslutning

Godkendt.

Fraværende: Karen Brandt. I stedet mødte Nils Henriksen.